ЯВНА ПОВОЛАНКА ЗА УМЕТНЇКОХ СУЧАСНЕЙ УМЕТНОСЦИ

У рамикох програми 2.2.1. Заєднїцки мултикултурални проєкт зоз другима Заводами за културу - 10 роки

Заводох, Завод за културу войводянских Руснацох обявює явну поволанку за вибор визуелного уметнїка

сучасней уметносци хтори будзе представяц руску заєднїцу на заєднїцкей вистави 5 заводох за културу.

Поволанка тирва до 20. юния до пол ноци.

З нагоди означованя 10 рокох роботи и иснованя Заводох за културу войводянских Руснацох, Румунох,

Словацох, Мадярох и Горватох, а сотруднїцтве зоз Сучасну ґалерию у Суботици у периодзе од конца

септембра по конєц рока отрима ше путуюца заєднїцка мултикултуралней вистава младих уметнїкох зоз тих

заєднїцох. Отверанє вистави будзе отримане у Сучасней ґалериї у Суботици 28.09.2018. року, а потим

явносци будзе представена и у Зренянину, Сенти и Новим Садзе. Кандидатом будзе оможлївене викладанє

роботох на заєднїцкей мултикултуралней вистави уметнїкох зоз рускей, румунскей, словацкей, мадярскей и

горватскей заєднїци.

Од кандидатох ше очекує же би виполєли шлїдуюци условия: же су полнолїтни державянє Републики

Сербиї, односно же маю до 35 роки, же ше вияшнюю як Руснаци и же ше занїмаю зоз визуалну уметносцу.

Место пребуваня нє одлучуюце условиє за участвованє у явней поволанки. Потенциялни кандидати треба же би були отворени за сотруднїцтво зоз орґанизаторами и авторку постановки.

Уметнїки можу посилац поєдинєчни роботи як и сериї роботох, односно конкретни цалосци свойого опусу.

Приява би требала мац шлїдуюцу документацию:

1. Общи податки о уметнїкови (мено, презвиско, адреса, телефон, мейл)

2. Приклади роботох (назва, технїка, кед применлїве димензиї - може лєм у електронскей форми, мож послац и додатни линки на хторих мож препатриц роботи) як би комисия мала увид до ширшей

слики їх роботи

3. Кратку уметнїцку биоґрафию

4. Кратке мотивацийне писмо у хторим ше толкую причини интересованя за участвованє у вистави и концепт, опис лєбо уметнїцку вияву вязано за тото цо ше предклада за виставу

Явна поволанка отворена од дня обявйованя на интернет боку Заводу за културу войводянских Руснацох

www.zavod.rs до **20. юния до 23:59**. Шицки прияви ше посилаю у електронским формату на адресу

zavod.rusini@gmail.com зоз насловом (Subject) Заєднїцка вистава заводох. Прияви хтори сцигню после

того термину нє буду розпатрани.

Явна поволанка будзе реализована з помоцу членох Комисиї хтору творя директор (лєбо особа хтору вон

менує спред Заводу) и двох фаховцох з обласци визуелних уметносцох. Конкурсна комисия у

предселективним циклусу по критерийох Конкурсу вибере трох кандидатох хтори войду до другого кругу

вибору. У другим кругу кустос Нела Тонкович, директорка Сучасней ґалериї вибере єдного хтори будзе

представяц руску заєднїцу на заєднїцкей мултикултуралней вистави. Завод обвисци автора о його вибору за

участвованє на вистави у терминє од 5 дньох од дня приношеня одлуки.

Додатни критериї за участвованє на вистави:

\* уметнїцки дїла муша задоволїц високи уметнїцки стандарди

\* уметнїцки дїла муша буц ориґинални дїла. Авторе хтори ше приявя на конкурс ґарантую же виробели дїла хтори послали и гевти хтори буду вибрани за виставу и з тим под своїм меном викладаю авторске дїло, односно одвитую за ориґиналносц уметнїцкого дїла од дня придаваня на явну поволанку. Завод за културу ше ошлєбодзує од каждей одвичательносци у случаю евентуалного потупеня авторских правох трецих особох.

Резултати явней поволанки буду познати найпознєйше у септембру. Перша вистава будзе отримана у

Сучасней ґалериї у Суботици 28.09.2018. року, а точни термини и тирваня виставох у Зренянину, Сенти и

Новим Садзе буду познєйше одредзени.

Концепт вистави постави кустос Нела Тонкович, директорка Сучасней ґалериї у Суботици.

Нєподполни прияви и гевти хтори нє виполнюю условия Явней поволанки нє уходза до процедури

оценьованя и нє буду розпатрани.

Єдна зоз основних задачох и цильох Заводу то креировац нагоди за млади особи и актерох у културних и

креативних индустрийох, же би стимуловал їх мобилносц, помагал при умрежованю и афимованю. Тота и

подобни програми понукаю праве тото: представянє новей публики, здобуванє и черанку искуствох зоз

другима и професийни анґажман и здобуванє референцох.

За шицки додатни питаня у вязи зоз явну поволанку писац на мейл: zavod.rusini@gmail.com